Glav yen hiniv betek kreiz an enderv. Un droiadig er jardrin. Ar gwezennigoù kistin-spagn en o sav, é tiskouez an oabl gris get bizied o broñs tev.  Atav er gognell mhor boa int lakaet, ar plantennoù Duchesnea indica. Ar re-se a zo tost doch ar sivi, doch ar Potentilla... Boketoù melen dezhe, ha frouezh hañval doch sivi, gronnet get  sepalennoù e stumm ur gib.  Ar re-se nint ket ag ar vro anezhe.  Dont a raont ag an Azi, hervez. Evit ar re-mañ, e jardrin ma mamm-gozh hor boa int kavet, ha kaset geneomp betek jardrin hon tud. Avamenn e oant daet betek jardrin ma mamm-gozh ? Diaes eo gouiet.  Klasket em boa gouiet penn dar lechioù ma vezont kavet. Tud zo o doa lâret din e oa techet ar blantenn-se da aloubiñ ar jardrinioù e kornadoù zo, er chreisteiz ! Pas amañ avat, mes chom a raont bev ur seurt.